Suhoi Su-57

Suhoi Su-57 () on Venäjän ilmavoimien viidennen sukupolven häiveominaisuuksilla varustettu taistelukone.
Kone on kehitetty Venäjän ilmavoimille PAK FA -ohjelmassa. Suhoi-suunnittelutoimisto voitti tarjouskilpailun kehitystyöstä huhtikuussa 2002. Ensimmäinen prototyyppi Suhoi T-50 lensi ensilentonsa Kaukoidässä 29. tammikuuta 2010.
Kone sai nimen Su-57 elokuussa 2017.

Koneen viidennen sukupolven ominaisuuksiksi on sanottu häiveominaisuudet, AESA-tutkaominaisuudet ja kyky lentää yliäänisesti ilman jälkipolttoa ().

Suhoi aloitti koneen kehityksen voitettuaan tarjouskilpailun huhtikuussa 2002. Koneen ulkoasu esiteltiin joulukuussa 2004. Kesällä 2009 suunnitelmat toimitettiin KnAAPO:n tehtaalle Komsomolsk-na-Amureen, jossa rakennettiin kolme prototyyppiä.
Koneen arvioitiin olevan Su-27:n mittoja vastaava raskashävittäjä, lentoonlähtömassaltaan noin 30 tonnia.

Eri komponentteja ovat kehittäneet Tihomirovin instrumenttisuunnitteluinstituutti, joka kehittää tutkaa ja tulenjohtojärjestelmää Su-35BM:n vastaavien pohjalta. Koneen moottoreina oli aluksi AL-31:sta edelleen kehitetyt Saturn 117S:t, mutta lopulliseen versioon asennettiin uudet tehokkaammat tyyppimerkinnältään Saturn-Ljulka AL-41F1 -moottorit.
Joulukuussa 2020 ensimmäinen Su-57:n sarjatuotantomalli luovutettiin Venäjän ilmavoimille.
Aseistuksena voi olla kahdeksan R-77-ilmataisteluohjusta, kaksi pitkän matkan (400 km) ilmataisteluohjusta tai kaksi 1 500 kg meritorjuntaohjusta. Su-57 kantaa mukanaan rungon sisällä kaikkiaan kuutta ohjusta.Tuomas Kangasniemi. "Venäläisen monitoimihäivehävittäjä Suhoi Su-57 on viimeinkin kuvattu asekuilun luukut apposen auki." Tekniikka ja talous 2.11.2025

Jotkin läntiset asiantuntijat ovat arvioineet, että konetyyppi ei olisi laajemmassa palveluskäytössä ennen vuotta 2027, jolloin uudet moottorit ovat valmiit. Vuosien 2018–2027 hankintaohjelman mukaan Venäjä jatkaa Su-35S Flanker-E ja Su-34 -koneiden tuotantoa.

Vuonna 2018 Business Insider väitti, että projekti on keskeytetty ja hävittäjä ei etene sarjatuotantoon. Häiveteknologian toimintakyvyn, moottoriongelmien ja Intian vetäytymisen hankkeesta arvioidaan olevan syynä päätökselle. Samassa lehdessä on aiemminkin arvosteltu projektia. Erään lehden toimittajan haastatteleman nimettömän asiantuntijan mukaan koneessa on merkittäviä ongelmia häiveominaisuuksissa ja se edustaa viidettä sukupolvea vain nimellisesti. Su-57 päästää epätavallista, hyvin korkeaa ääntä lähestyessään.

Elokuussa 2022 venäläisiä sotilaslentokoneita valmistavan OAK-konsernin toimitusjohtaja esitti arvion, että Venäjä saattaisi kehittää Suhoi Su-57:stä lentotukialuskäyttöön sopivan version. Tämä palvelisi yhdessä miehittämättömien taktisten lentolaitteiden kanssa lentotukialusten tulevana lentokalustona.

 Tilaus- ja valmistusmäärät 

Toukokuussa 2019 Venäjän presidentti Vladimir Putin ilmoitti, että koneita hankitaan 76 vuoteen 2028 mennessä. Puolustusministeri Sergei Šoigun väitteen mukaan koneen valmistuskustannukset olisivat laskeneet viidenneksellä. Toimitussopimus allekirjoitettiin kesäkuussa 2019. Suhoi aloitti koneen sarjavalmistuksen heinäkuussa 2019.

Vuoden 2021 lopulla Venäjän media uutisoi kahden yksilön toimittamisesta Venäjän ilmavoimille. Tämän perusteella Venäjän ilmavoimilla olisi vuoden 2022 alussa kolme kappaletta tyypin lentokonetta kun mukaan ei lasketa prototyyppejä.

Venäjän pyrkimyksenä oli saada 22 uutta Su-57-hävittäjää palvelukseen vuonna 2024, ja nostaa koneiden yhteismäärä 76:een vuoden 2026 aikana. Venäjän ilmavoimille valmistettujen Suhoi Su-57 -hävittäjien lukumäärästä ei ole yksiselitteistä käsitystä julkisuudessa. Myös TASSin mukaan Venäjän ilmavoimille olisi ollut tarkoitus toimittaa 22 konetta vuoden 2022 loppuun mennessä. Muun muassa sodan vuoksi toimituksiin tuli kuitenkin viivettä. Yhden koneen tuhouduttua käyttöönottotesteissä vuonna 2022 vain neljä konetta olisi toimitettu tuona vuonna. Vuonna 2023 toimitusmääräksi väitettiin 12. Esimerkiksi World Air Forces 2024 -hakemisto arvioi 14 Su-57 olleen aktiivikäytössä ja 62 koneen olleen tilauksessa (2024). Ukrainan sotilastiedustelu HURin mukaan vain rajoitettu määrä koneista olisi palveluskäytössä. Britannian sotilaallinen tutkimuslaitos RUSI arvioi, että 22 Suhoi Su-57 -konetta valmistettaisiin 2024 loppuun mennessä, ja näistä 15-20 olisi otettu aktiivikäyttöön (6/2024).

Algeria vahvisti helmikuussa 2025 maan maan ilmavoimien tilanneen >14 koneen vientivarianttia Su-57E.

 Onnettomuuksia 

Satakunnan Kansa uutisoi joulukuun 24. päivänä 2019 yhden Su-57:n pudonneen testilennon aikana Venäjän Kaukoidässä Habarovskin alueella.

Yksi tai kaksi Su-57 -konetta vaurioitui Ukrainan Ahtubinskin lentotukikohtaan tekemässä drooni-iskussa 9. kesäkuuta 2024 .

 Tekniset tiedot 

Päivitys
Konetta on testattu loppuvuodesta 2024 uusilla AL-51F1-moottoreilla.
Lähteet
 PAK-FA: Russia’s fifth-generation fighter T-50, Air Force News

Viitteet

 Aiheesta muualla 

 Lentokoneen esittely valmistajan sivustolla 

Su-57
Luokka:Venäläiset hävittäjälentokoneet
Luokka:2010-luvun hävittäjälentokoneet